**Jednodňová zdravotná starostlivosť v odbore urológia**

Vedúci lekár pracoviska: MUDr. Dzmitry LAPATKO

Manažérka pre dennú zmenu: p. Anna Kováčová

Telefonický kontakt na ambulanciu: 044/5563 316, 5563254

**Pokyny pre pacienta**

1. Jednodňová zdravotná starostlivosť (JZS) – je starostlivosť poskytovaná pacientovi do 24 hodín po zákroku, t.z., že pacient je prepustený do domáceho ošetrenia do 24 hodín.
2. K príjmu na oddelenie je potrebné si priniesť:
	* občiansky preukaz,
	* preukaz poistenca,
	* kompletnú zdravotnú dokumentáciu (tzv. zdrav. kartu),
	* v prípade veku nad 40 rokov je potrebné interné predoperačné vyšetrenie; interné predoperačné vyšetrenie je potrebné aj vtedy, keď nemáte ešte 40 rokov, ale trpíte na dlhodobé chronické ochorenie (najmä srdcovo cievne ochorenia a pľúcne ochorenia),
	* u detí je potrebné detské predoperačné vyšetrenie,
	* anestéziologické predoperačné vyšetrenie,
	* všetky lieky, ktoré sú užívané v domácnosti a ktoré je potrebné užiť počas operačného dňa,
	* pyžamo, župan, papuče, hygienické potreby,
	* stravu na 24 hodín,
	* 2 ks elastický obväz u pacientov nad 30 rokov,
	* na holenie operačného poľa vlastný jednorázový holiaci strojček (nie elektrický) –

v nedeľu večer.

1. Po získaní termínu operácie, navštívte všeobecného - praktického (detského) lekára a požiadajte ho o nasledovné vyšetrenia, ktoré sú potrebné k operačnému zákroku. Termín interného (detského) predoperačného vyšetrenia si dohodnite tak, aby ste všetko stihli absolvovať do termínu operácie.

Výsledky uvedených vyšetrení si prineste so sebou v deň operačného zákroku.

* + Deti do 18 rokov: **detské predoperačné vyšetrenie**, KO, CRP, glukóza, kreatinín, nátrium, kálium, chloridy, moč chemicky + EKG s popisom (dets.kardio amb. – telef. 5563 424).
	+ Dospelí do 40 rokov: **predoperačné vyšetrenie praktickým lekárom,** KO, CRP, glukóza, kreatinín, nátrium, kálium, chloridy, BWR, moč chemicky, EKG s popisom.
	+ Dospelí nad 40 rokov: **interné predoperačné vyšetrenie**, KO, FW, glukóza, kreatinín, nátrium, kálium, chloridy, BWR, hepatálne testy, KS + Rh faktor, hemokoagulačné vyšetrenie, moč chemicky.
1. Lekár – internista u ktorého absolvujete interné predoperačné vyšetrenie Vás poučí o užívaní liekov pred operáciou, resp. Vás poučí o ich vysadení pred operáciou. Pre bezkomplikovaný priebeh operačného výkonu Vás prosíme, aby ste pokyny lekára – internistu rešpektovali v plnom rozsahu.
2. V prípade, že sa jedná o dieťa, detský lekár Vás poučí o podávaní liekov pre svoje dieťa pred operačným výkonom. Taktiež Vás prosíme, aby ste pre bezkomplikovaný priebeh operačného výkonu pokyny detského lekára rešpektovali v plnom rozsahu.
3. **Pred operáciou v celkovej anestézii (narkóze) musíte byť vyšetrení anestéziológom** na anestéziologickej ambulancii. Tá sa nachádza na prvom poschodí chirurgického pavilónu )pri ORL - krčnej ambulancii) kde sa ordinuje v pracovné dni – pondelok a štvrtok od 12:30 do 14:30 hod a utorok, streda a piatok - od 10:00 do 14:30 hod. Vyšetrenie si môžete dohodnúť aj telefonicky na telef. č. 044/55 63 453. Anestéziologické vyšetrenie treba absolvovať 3-4 dni pred nástupom na operačný výkon. Anestéziológ Vám ešte upresní užívanie liekov pred operačným výkonom .

**Bez anestéziologického predoperačného vyšetrenia nie je možné absolvovať operačný výkon !!!**

1. Pokiaľ Vám bude zdravotná starostlivosť poskytnutá v rámci jednodňovej zdravotnej starostlivosti a ste nemocensky poistený, tzv. Potvrdenie o dočasnej pracovnej neschopnosti (PN) Vám môže vypísať len Váš všeobecný - praktický lekár. V prípade, že si to Váš zdravotný stav bude vyžadovať a  24 hodinová jednodňová zdravotná starostlivosť nebude postačujúca, budete hospitalizovaný na príslušnom lôžkovom oddelení a vtedy Vám tzv. potvrdenie o dočasnej pracovnej neschopnosti vypíše lekár na lôžkovom oddelení.
2. Počas jednodňovej zdravotnej starostlivosti nemáte nárok na stravu, t.z., že 24 hodín na oddelení nedostanete žiadnu stravu. V prípade, že si Váš zdravotný stav bude vyžadovať a bude potrebné, aby ste na oddelení zostal dlhší čas ako 24 hodín, jedná sa už o hospitalizáciu a po 24 hodinách stravu dostanete.
3. V prípade, že si to Váš zdravotný stav nevyžaduje, ale **Vy máte záujem** zostať **na vlastnú žiadosť** dlhšie na oddelení ako 24 hodín, a majú voľné miesto (lôžko), môžeme Vám na chirurgickom oddelení ponúknuť ubytovanie a to na tzv. nadštandardnej izbe (samostatná jedno posteľová izba so samostatným sociálnym zariadením a sprchou), alebo na štandardnej viacposteľovej izbe a taktiež Vám môžeme ponúknuť stravu. Ceny sú podľa platného Interného cenového výmeru č. 1/2009 a sú nasledovné:

Cena za ubytovanie na nadštandardnej izbe ( za 1 deň) 10 €, cena za ubytovanie na štandardnej viacposteľovej izbe (za 1 deň) 8 €, strava: raňajky 1,70 €, obed 3,80 €, večera 2,40 €.

1. V prípade, že nie je možné sa objednaného operačného zákroku zúčastniť, je to potrebné vopred oznámiť telefonicky na horeuvedenom telefónnom čísle, príp. osobne na oddelení.
2. Pri objednaní sa na operáciu obdržíte tzv. edukačný list, ktorý zahŕňa celú predoperačnú prípravu, všetky výkony, ktoré Vám budú pred operáciou zrealizované a taktiež poučenia, čo je potrebné pred operáciou dodržať.
3. V deň operácie sa musíte prihlásiť do 7:00 hod. na urologickej ambulancii (na 2. poschodí chirurgického pavilónu – chirurgia B).
4. V deň operácie - ráno je potrebné užiť lieky podľa pokynov internistu a anestéziológa.
5. V deň operácie je potrebné prísť na príjem nalačno.
6. V prípade, že užívate **Anopyrin tbl**., **Acylpyrin** tbl., ....alebo iné lieky na riedenie krvi, treba na to upozorniť lekára, ktorý Vás na zákrok objednáva a podľa jeho doporučení daný liek cca **10-14 dní pred operáciou nesmiete užívať!!!**
7. Jeden mesiac pred operáciou po porade s Vaším ambulantným gynekológom je potrebné vysadiť hormonálnu liečbu.
8. Pacient po výkone JZS v celkovej anestézii môže byť prepustený len v sprievode ďalšej dospelej osoby, nesmie si sám v deň zákroku viesť motorové vozidlo. U detí sa doporučuje doprovod dvoch dospelých osôb (jedna vedie motorové vozidlo a druhá stráži a dohliada na dieťa).
9. Prvá kontrola sa uskutoční na druhý deň po operačnom zákroku na ambulancii urologického oddelenia alebo po dohode s ošetrujúcim lekárom.
10. Váš termín operácie : ...........................................................

 **Ďakujeme**, že ste si vybrali naše zdravotnícke zariadenie.

 S úctou

 vedenie nemocnice a oddelenia